nizky pulzny tlak
Dobrý deň, čo znamená nízky pulzný tlak?Mám úzkosti a tetaniu a v poslednej dobe som v strese. Tlak spodný nad 80-90. Alebo tlak 99/80 pulz 67, 92/75 pulz 63, 129/90 pulz 78. Pulz mávam mávam rychlejší ale teraz od 58-79.Mám prolaps predného cípu mitrálnej chlopne.
Dobrý deň,
ďakujeme za Vašu otázku.
Rozdiel medzi systolickým a diastolickým tlakom sa nazýva pulzný tlak. Ideálna hodnota je 40 mmHg. Vysoký pulzný tlak je rizikovým faktorom pre kardiovaskulárne ochorenia a nízky pulzný tlak by mohol byť znakom nedostatočného predpätia. Pulzný tlak však musí byť hodnotený v kontexte s absolútnymi hodnotami krvného tlaku.
Žiaľ, v našej kompetencii nie je možné určiť, či sa jedná o fyziologické hodnoty, alebo nízky pulzný tlak vo Vašom prípade súvisí s inými srdcovocievnymi ochoreniami. Pre určenie príčiny je potrebné podstúpiť odborné vyšetrenie, najmä ak zmena hodnôt krvného tlaku nastala náhle.
Želám pevné zdravie.
S pozdravom
PharmDr. Veronika Kiabová